《送徐佥宪子侄得全暂还三衢》
元代·刘崧

趋庭早识仲容贤，即便令人重黯然。归路偶逢残暑后，到家应及未霜前。

寒沙蓬藋迷征骑，秋浦芙蓉压去船。来往燕吴真万里，重来为我说华川。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。